ועדת הכלכלה, כנסת 16, פרוטוקול מספר 41, 2003-07-16 08:00

שלום שמחון: בוקר טוב, אני מתכבד לפתוח את הישיבה.

שלום שמחון: אנחנו רוצים לסיים את הישיבה ב-08:45 ומיד להתחיל בהקראת החוק כדי להכין אותו לקריאה ראשונה, כדי שהוא יעלה במליאה בשבוע הבא.

שלום שמחון: רוצים שההתאמות שייעשו בעתיד, אם ייעשו, אל מול ההתניות שהממשלה הציבה יקרו רק אחרי הקריאה הראשונה כדי שנוכל למזג את הצעות החוק האלה להצעת חוק אחת.

שלום שמחון: בשבוע הבא יתקיימו שלוש ישיבות שעוסקות בנושא הזה בימים שני, רביעי וחמישי.

שלום שמחון: יהיה לנו הרבה זמן להעלות את כל הנושאים.

שלום שמחון: אם אין משהו מאוד עקרוני וקריטי, אני מאוד מבקש שתאפשרו לנו לרוץ עם זה קדימה.

שלום שמחון: כאמור, יש לנו עניין לרוץ עם החוק כדי שבימים שני-שלישי יעלה לקריאה ראשונה.

שלום שמחון: בהנחה שהממשלה תביא את הצעת החוק שלה ביום שני הבא, נוכל בשבוע הבא להעביר את הדברים, ולכן אני מבקש את שיתוף הפעולה שלכם.

שלום שמחון: אנחנו עושים פה פעולה שהיא חצי טכנית בנושא הזה.

שלום שמחון: שמענו אתמול את ההתניות שגדעון עזרא עשה, ואנו מודעים להן.

אתי בנדלר: סעיף 37א לחוק הרשות השנייה מדבר על כך שהמועצה רשאית לבטל זיכיון, להגבילו או לצמצמו.

אתי בנדלר: היא מצאה כי מתקיים אחד מן המקרים הבאים, ובלבד שנתנה לבעל הזיכיון הזדמנות נאותה להשמיע לפניה את טענותיו - וכאן יש רשימה של מקרים שבהם מועצה רשאית לעשות את אחת הפעולות האמורות.

אתי בנדלר: באותו סעיף 37א קיים גם סעיף קטן (ג), שאומר "מונה לבעל זיכיון כונס נכסים או מפרק זמני, רשאית המועצה להתלות את תוקף הזיכיון לתקופה ובתנאים שתקבע.

אתי בנדלר: אולי כדאי גם להזכיר את (ב)(3), שבו נאמר שתוקפו של הזיכיון יפוג באחד מאלה; בעל הזיכיון החליט על פירוקו מרצון, או שבית המשפט ציווה על פירוקו כאמור בפקודת החברות, נוסח חדש.

אתי בנדלר: דהיינו יש עילות שיכולות להביא או לכך שהזיכיון יפקע או לסמכות המועצה להתלות את הזיכיון, כשמדובר בהליכים שבהם בעל הזיכיון נכנס להליכים שקשורים בדרך-כלל לאי-יכולתו לעמוד בהתחייבויותיו הכספיות.

אתי בנדלר: חבר הכנסת ארדן מציע בסעיף 1: בחוק הראשות השנייה לטלוויזיה ורדיו, התש"ן-1990 (להלן – החוק העיקרי), אחרי סעיף 37א יבוא: "סייגים לתחולת סעיף 37 37א1.

אתי בנדלר: הוראות סעיף 37 לא יחולו, אם נתן בית המשפט צו הקפאת הליכים נגד בעל זיכיון, בתקופה שבה הוקפאו ההליכים; החלה המועצה בהליך לפי סעיף 37, תשהה המועצה הליכים אלה עד לתום מועד הקפאת ההליכים, אלא אם קבע בית המשפט אחרת.

אתי בנדלר: ".

אתי בנדלר: כיוון שאנו יודעים שערוץ 10 נמצא בהקפאת הליכים – המועצה החלה בהליכים מכוח סעיף אחר, שמחייב אותה – סעיף 37 הוא סעיף של שיקול דעת - עדיין מבקשים חברי הכנסת המציעים לא לאפשר בתקופת הקפאת הליכים שימוש בהוראות סעיף 37, כלומר שלמועצה לא יהיו סמכויות בכלל באותה תקופה לתקופה שבה יש צו הקפאת הליכים, אלא אם כן בית המשפט קובע אחרת.

רוני טלמור: ועדת השרים הסכימה לעיקרון שכתוב בסעיף הזה, שמצב של הקפאת הליכים הוא בהחלט מצב רלוונטי לעניין הנושא של ביטול זיכיון לפי סעיף 37.

רוני טלמור: היום כל הנושא של הקפאת הליכים לא נמצא בגדר שיקול הדעת של המועצה לפי הסעיפים הקטנים וסעיף 37א, בניגוד לנושאים אחרים שכן מוסדרים כמו פירוק וכינוס נכסים.

רוני טלמור: הנושא של הקפאת הליכים לא נמצא שם.

רוני טלמור: אך הצורה שבה הסעיף מנוסח היא קצת בעייתית מבחינה משפטית, משום שהמשמעות שלה היא מתן סמכות מנהלית לרשות שיפוטית.

רוני טלמור: מבחינה משפטית מצב הדברים צריך להיות הפוך; שיקול הדעת צריך להיות אצל המועצה.

רוני טלמור: המחוקק מוסמך לחייב את שיקול הדעת של המועצה ככל שהוא רוצה.

רוני טלמור: הוא יכול לחייב אותה במצב של הקפאת הליכים לתת משקל כזה או אחר לנושא של הקפאת ההליכים.

רוני טלמור: היום, לפי החוק, בכלל לא ברור שצריך לתת איזה משקל לנושא הזה.

רוני טלמור: כאמור, הכוונה היא לא להפוך את זה סתם לאיסור על שיקול דעת, אלא לתת לזה משקל ככל שירצו, אבל בכיוון הזה.

דורון אבני: המשמעות של הצעת החוק בהיבט הזה שלה הוא שבעל זיכיון שנמצא בהקפאת הליכים יכול לעשות ככל העולה על רוחו.

דורון אבני: זה אומר שהוא יכול להחליט שהוא גרם לשידורי רכש, ואי-אפשר לעשות כלום.

דורון אבני: לא יהיה אחוז אחד של הפקה מקומית, והמועצה לא תוכל לעשות כלום.

דורון אבני: הוא יוכל לשדר שידורי סקס ב-20:00, ואי-אפשר יהיה לעשות כלום.

דורון אבני: הוא יוכל לשדר בלי כתוביות לחרשים, שהעברנו כללים חדשים בעניין הזה רק לפני שבוע, ולא נוכל לעשות כלום, וחוזר חלילה על שורה ארוכה של דוגמאות היום זה לגבי ערוץ 10, מחר זה יכול להיות לגבי תבל.

דורון אבני: זה לא מצב של שבוע.

דורון אבני: תבל משדרת שנה.

דורון אבני: הכוונה היתה ראויה, אך אנו צריכים לאזן בין אינטרס ציבורי לבין אינטרס של חברה בהקפאת הליכים.

דורון אבני: זה שהיא בהקפאת הליכים לא אומר שהאינטרס הציבורי נזרק הצדה.

דורון אבני: אני מציע לומר שבהקפאת הליכים – חלק מהשיקולים שהמועצה תשקול זה את קיומו של צו הקפאת הליכים.

דורון אבני: צריך לזכור; אם המועצה תשתגע, יש בג"ץ, שיקבע את הסבירות.

דורון אבני: זה שהמועצה עכשיו התחילה בהליכים זה כי חברי הכנסת חייבו אותה.

אתי בנדלר: אתה מוכן להיות ספציפי יותר, ולומר מה אתם מציעים?

דורון אבני: שיוסף סעיף 37ב1, שייאמר בו "ניתן צו הקפאת הליכים נגד בעל הזיכיון תשקול המועצה במסגרת שיקוליה לעניין הפעלת סמכויותיה לפי סעיף זה את דבר קיומו של הצו".

אורי אולניק: זה, כמובן, לא נותן את התרופה שהמציע ביקש, אלא משאיר הכל לשיקול דעת המועצה; תרצה – תעשה כך, תרצה – תעשה אחרת.

אורי אולניק: השאלה היא אם אי-אפשר לסגור את הסעיף הזה, באופן שנושאים מסוימים שהעלית פה שאתה מוטרד מהם, הוא ימשיך ויפעיל גם בתקופת הקפאת ההליכים, כגון הנושא של הכללים של החרשים רו נושאים אחרים.

אורי אולניק: ההוראה הזאת נולדה מחשש שמחר בבוקר תתכנס המועצה ותבטל את הזיכיון.

דורון אבני: זה בגלל סעיף אחר, שחייב אותנו להתכנס.

דורון אבני: אם לא הייתם קובעים לפני שמונה חודשים סעיף שמחייב אותנו להתכנס- -

גלעד ארדן: אנו לא מאשימים אתכם .

גלעד ארדן: יש סעיף בחוק.

אורי אולניק: אנחנו לא היינו יושבים פה לולא אותו סעיף.

אורי אולניק: הרי הצעת החוק נולדה כדי למנוע מצב שמחר ייקחו את הזיכיון.

רוני טלמור: אני רוצה להציע שהמועצה במצב של הקפאת הליכים לא תשלול את הזיכיון, אלא אם היא מצאה כי הנזק מאי-קיום תנאי הזיכיון עולה על התועלת מהבראת החברה והמשך קיומה כעסק.

אילן ליבוביץ: את נותנת להם כוח שיפוטי.

רוני טלמור: אתה לא יכול לתת כוח מנהלי לרשות שיפוטית.

רוני טלמור: המשמעות של מה שאתה כותב בהצעת החוק – והעיקרון מקובל גם על הממשלה – אתה נותן סמכות מנהלית בידי רשות שיפוטית.

שלום שמחון: כוונת הישיבה היתה שניכנס לדיונים האמיתיים אחרי הקריאה הראשונה.

שלום שמחון: יש אפשרות לקבל את ההצעה כפי שהיא כתובה, או לבטל לגמרי את סעיף 59א.

שלום שמחון: על-פי 59א, יש ביטול של הרשיון תוך 30 ימים.

שלום שמחון: אני מציע עכשיו את מה שביקש המציע כרגע.

שלום שמחון: אם תהיה הצעה טובה יותר, אחרי שהממשלה תביא את הצעת החוק שלה, כמובן, נתאים אותה.

שלום שמחון: לא נרצה למלא את פרק הזמן הנוכחי על העניין הזה, אלא אם כן נעשה הצבעה על הסעיף הזה, ונלך קדימה.

רוני טלמור: סעיף 59א עצמו מתוקן בסעיף 3 להצעת החוק.

רוני טלמור: אני מציעה שנוסח הסעיף יתוקן כך שלא ישתמע ממנו שניתנת סמכות מנהלית לרשות שיפוטית.

אתי בנדלר: צריכה להתקבל כאן החלטה ברורה של הוועדה לעניין הזה – לא ברמה של עקרונות, כי ברמה של עקרונות בעניין הזה, לא אדע מה לעשות עם זה.

שלום שמחון: מה שהמציעים אמרו פה זה בדיוק מה שהוועדה התכוונה.

שלום שמחון: הוועדה התכוונה שלא ישתמשו בכלי הזה תוך מהלך של בית משפט או של הבראה.

דורון אבני: האם הייתם מוכנים לסעיף אחר פה, שיאמר שבתקופת הקפאת הליכים בעל הזיכיון לא מחויב להוראות החוק והזיכיון.

דורון אבני: אם זאת היתה הכוונה, תקבעו את הסעיף הזה.

דורון אבני: אם זאת לא הכוונה, זה מה שאתם קובעים פה, כי לא התכוונת שבתקופת הקפאת הליכים החברה חסינה לחלוטין, ואי-אפשר לגעת בה.

גלעד ארדן: אלא אם קבע בית המשפט אחרת.

דורון אבני: כתוב: "לא יחולו".

דורון אבני: "אלא" זה רק אם היא החלה בהליכים לפני.

אהרון מיכאלי: ההליך של הקפאת הליכים אינו פראי.

אהרון מיכאלי: זה הליך שמתנהל בבית המשפט, תחת עינו הפקוחה של בית המשפט.

אהרון מיכאלי: ההפעלה של ערוץ 10 והפעלה של כל ערוץ אחר שתהיה, חלילה, בהקפאת הליכים, תיעשה בפיקוח בית המשפט.

אהרון מיכאלי: אי-אפשר לעשות שום דבר בהפעלתו של הערוץ, ולא לקבל שום החלטה – לא לשדר פורנוגרפיה ולא לעשות דברים אחרים בלי לקבל את אישורו של בית המשפט.

אהרון מיכאלי: חזקה על בית המשפט שישכיל את הערוץ הזה שלא יתיר לנאמנים לא לשדר אך ורק פורנוגרפיה ולא להתעלם מהקווים המנחים שיש ברגולציה.

אתי בנדלר: אני מציעה להשאיר שיקול דעת לבית המשפט גם בצו הקפאת ההליכים ולנסח את זה כדלקמן: "ניתן צו הקפאת הליכים נגד בעל זיכיון לא יחולו הוראות סעיף 37 לגביו אלא אם כן קבע בית המשפט אחרת".

אתי בנדלר: הרעיון הוא שזה לא יחול, אך לבית המשפט יש סמכות להחיל.

קריאה: האם יש כוונה שערוץ 10 יעשה כל מה שעולה על רוחו, בלי ביקורת, בלי פיקוח?

שלום שמחון: אין כוונה כזאת.

אייל מלובן: הבעיה המרכזית היא לגבי ההחלטה לסגור או לפתוח את הערוץ, שזה נתון בידי בית המשפט.

אייל מלובן: לצערי, אם נלך לפי מתכונת של תבל, שבשנה וחצי בנאמנות, האם באותה תקופה היא לא צריכה להפיק שום דבר?

אייל מלובן: הם מקבלים כסף באותו זמן מפרסומות.

שלום שמחון: אין סכנה שהתקופה הזאת תימשך לעולם ועד.

שלום שמחון: אם היא תימשך לעולם ועד, יהיה התערבויות אחרות.

שלום שמחון: עובדה שהיא קיימת כרגע, וועדת הכלכלה של הכנסת והגורמים הנוגעים בדבר, כולל הממשלה, מתערבים כדי לטפל ולסיים את ההליך הזה כמה שיותר מהר.

שלום שמחון: הדבר הזה קורה ממילא.

שלום שמחון: אני חושב שמה שהיועצת המשפטית לוועדה מציעה יכול לספק אותנו בשלב הזה, ואם אחרי הקריאה הראשונה יהיו תיקונים או שיפוצים נוספים, נדון בזה.

שלום שמחון: אם כך, סעיף 1 מאושר בנוסח שהקריאה היועצת המשפטית של הוועדה.

אתי בנדלר: רק אשלים אותו: "הוראות סעיף זה יחולו גם אם החלה המועצה בהליכים"

1028: לא מקובל עליי לשלול את הסמכות של הרשות השנייה.

רוני טלמור: אני מציעה, שההחלטה של המועצה לבטל זיכיון, להגבילו או לצמצמו לפי סעיף 37א לא תהיה תקפה אלא אם היא אושרה בידי בית המשפט, הדן בהקפאת ההליכים.

שלום שמחון: בסדר.

גלעד ארדן: בחוק העיקרי, בסעיף 59, במקום סעיף קטן (ב) יבוא: "(ב) ההוצאה המזערית לשידורים, לרבות שידורי חדשות, וההוצאה הכוללת לתוכניות מסוגה עילית, שיחויבו בהם בעלי הזיכיון בערוץ 2 בתקופת ההארכה ובעל הזיכיון בערוץ השלישי, יהיו כאמור בתוספות.

גלעד ארדן: ".

ליאון צימן: אני מבקש להכיל את הנושא הזה על כל הערוצים המסחריים – לא רק ערוצים 2 ו-3.

אתי בנדלר: הערוצים היהודיים פועלים בכלל לפי חוק אחר, עכשיו אנחנו מטפלים בתיקון של חוק הרשות השנייה לטלוויזיה ורדיו.

ליאון צימן: זה לא הוגן.

ליאון צימן: אתם עושים לו הנחה.

שלום שמחון: יש לנו הצעת חוק פרטית, שיש לה התניות של הממשלה.

שלום שמחון: בהנחה שאני הולך לקראת מה שאני אומר, המשמעות של העניין זה שאני צריך לעצור כרגע את הדיון ולחזור לממשלה, מה שאומר שאין לי חוק, גם לא בעוד חודשיים.

שלום שמחון: אני לא חושב שזה נכון לעכב את העניין הזה.

שלום שמחון: הסברתי את זה לעדי ולכל המערכת שהיא הפעילה מאתמול בלילה עד 24:00.

גלעד ארדן: העיקרון שהממשלה אימצה, שההוצאה תהיה על-פי איזה בסיס שמותנה בהכנסה – של 60% מההכנסות – יש איזה הגיון מסוים במה שאומר ליאון, וכדאי שהוועדה תבחן אותו בעתיד לגבי יתר הערוצים.

גלעד ארדן: לא ייתכן לומר 'עוגת הפרסום הצטמצמה', אז בואו נטפל בערוץ 2 ובערוץ 10.

שלום שמחון: תודה.

שלום שמחון: סעיף 2 אושר.

מוסקו אלקלעי: ביקשתי אתמול, ואני ממשיך לבקש היום; נביא תוך שבוע הצעות מעשיות.

מוסקו אלקלעי: אל תשימו את המספרים שעות מול כסף בתוך החוק.

מוסקו אלקלעי: זה לא טוב.

שלום שמחון: הנייר שיש פה כרגע הוא לא יותר מאשר הצעה לסדר.

שלום שמחון: נטפל בו אחרי קריאה ראשונה.

דורון אבני: הסעיף מתייחס לתקופת הארכה בלבד לערוץ 2, ואני לא בטוח שזאת היתה הכוונה.

דורון אבני: לפי מה שכתוב פה, לא ברור מה המצב הרגולטורי אחרי 31.10.05.

דורון אבני: כפי שאתם יודעים, הממשלה לא מעונינת שהמועצה תפרסם מכרז בעניין התקופה הזאת במרס השנה.

שלום שמחון: מכיוון שאנו מייחדים דיון מיוחד לעניין הזה ביום שני הקרוב, כל החלטה שתתקבל ביום שני, בכפוף להחלטת ועדת השרים, היא המחייבת.

שלום שמחון: זאת ההתניה שניתנה אתמול על-ידי חבר הכנסת ארדן ועל-ידי במליאה.

שלום שמחון: אם לא יהיו שינויים ביום שני, נחיל את הדברים האלה הלאה.

אביעד פרידמן: גם כאן וגם בסעיף 5 מופיע "לרבות שידורי החדשות".

אביעד פרידמן: בצורה שהסעיף כתוב עכשיו אפשר להטיל את כל ה-60% בהכנסות- -.

שלום שמחון: אין כוונה שיוציאו על חדשות 220 מיליון ₪, ואין כוונה שיהיה יותר מהקבוע בחוק.

שלום שמחון: אם יש מה לתקן, נתקן.

שלום שמחון: ההתאמה תתבצע אחרי הקריאה הראשונה.

אורי אולניק: בקשר להערה של ערוץ המוסיקה; אני חושב שההערה של ערוץ המוסיקה – יש הרבה היגיון ביסודה.

אורי אולניק: אם כל השוק מתכנס למודל שבו דרישת ההפקות נגזרת מכמות ההכנסות, אין שום סיבה שהערוצים היהודיים לא ייהנו מזה.

גלעד ארדן: 3.

גלעד ארדן: במקום סעיף 59א לחוק העיקרי יבוא: "הוראות לעניין קיום התחייבויות בערוץ השלישי 59א.

גלעד ארדן: (א) בעל זיכיון בערוץ השלישי יקיים בשנת הזיכיון השנייה שתחילתה ביום כ"ה בשבט התשס"ג (28 בינואר 2003) את המחויבות בעניין ההוצאה לשידורים ולסוגה עילית, כהגדרתה בתוספת, כפי שנקבעו בחוק; המועצה תבחן את עמידתו של בעל הזיכיון בערוץ השלישי בתנאים ובמחויבויות לפי החוק ולפי זיכיונו החל משנת הזיכיון השנייה בלבד, ואילו לעניין שנת הזיכיון הראשונה – יראו אותו כאילו קיים את התחייבויותיו".

רוני טלמור: הנוסח של הסעיף הזה והמהות שהוצעה על-ידי הממשלה - המשמעות שלה היא שאם יעמוד בעל הזיכיון בחובות שלו לעניין שידורים ולעניין תשלום תמלוגים ודמי זיכיון מנובמבר עד ינואר 2004, יראו אותו כאילו שהוא עמד בכל השנתיים.

שלום שמחון: בסדר.

שלום שמחון: נתיישר עם הממשלה בעניין הזה.

דורון אבני: אם הכוונה להתיישר עם הממשלה, מה שאני עומד לומר כרגע מתיישר עם הממשלה, כי הסעיף כאן שונה מאוד ממה שהממשלה קבעה בהיבט אחד חשוב.

שלום שמחון: אבל הערתי את ההערה שלי בעניין הזה.

שלום שמחון: למה להמשיך הלאה?

גלעד ארדן: בסעיף 67 לחוק העיקרי, במקום סעיף קטן (ב) יבוא: "(ב) יושב-ראש מועצת המנהלים של חברת החדשות יהיה אחד הדירקטורים מטעם הרשות שתקבע המועצה, שאינו מנהל הרשות ואשר מתקיימים בו תנאי הכשירות לכהונת יושב-ראש דירקטוריון של חברה ממשלתית לפי סעיף 24 לחוק החברות הממשלתיות, התשל"ה-1974, בשינויים המחויבים לפי העניין".

אתי בנדלר: על איזה חברת חדשות אנחנו מדברים כאן?

אתי בנדלר: כי יש סעיף קטן שדן בחברת החדשות של הערוץ השלישי.

אתי בנדלר: האם שכחנו להתייחס לשאלה, האם מדובר בשתי חברות החדשות – אז צריך לבטל את סעיף קטן (ג) או רק לחברת החדשות של ערוץ 2.

גלעד ארדן: את צודקת.

רוני טלמור: נוסח החוק כיום קובע, וזה מהתקופה שלפני הערוץ השלישי נכנס לחוק, שמנהל הרשות השנייה יהיה יו"ר חברת החדשות.

רוני טלמור: את הרעיון הזה יש לבטל, אך העיקרון הזה אינו מספיק, משום שקיים אותו ניגוד עניינים- -

שלום שמחון: יש חילוקי דעות בין חלק גדול מחברי הוועדה לבין המשנה ליועץ המשפטי לממשלה, לחמן-מסר, בנושא הדירקטורים במועצת הרשות השנייה - האם הם יכולים להיות יושבי-ראש חברת החדשות או לא.

שלום שמחון: זה ויכוח עקרוני, וללחמן-מסר יש עמדה משלה.

שלום שמחון: לעמדה, כנראה, יש עמדה אחרת – לא בדקתי את יחסי הכוחות.

שלום שמחון: לא במקרה המציע הציע את זה בנוסח הזה, כי בעניין הזה אנו לא מקבלים את עמדתכם.

שלום שמחון: הודעתי למנכ"ל משרד התקשורת ולמשרד האוצר שדעתנו, כנראה, חלוקה עליכם.

שלום שמחון: העניין הזה הוא לא חלק מההתניות.

רוני טלמור: החוק קובע היום שכל חברת חדשות – גם חברת החדשות של ערוץ 2 וגם חברת החדשות של ערוץ 10 - היא בעלת זיכיון.

רוני טלמור: לפי ההגדרה של 'מיהו בעל עניין בחברה ' מוגדר שגם דירקטור הוא בעל עניין.

רוני טלמור: כלומר מי שהוא דירקטור בחברת חדשות הוא בעל עניין בחברת החדשות.

רוני טלמור: לגבי חברי המועצה נאמר בחוק בצורה חד-משמעית שאסור שחבר מועצה יהיה בעל עניון ובעל זיכיון.

חנן מלצר: אז תתקנו שהוא לא יהיה בעל עניין.

רוני טלמור: ההוראה הזאת – מטרתה היא למנוע ניגוד עניינים חמור ממצב שבו אותו אדם גם יושב במועצה המפקחת וגם יושב יחד עם נציגי בעלי זיכיון בדירקטוריון של חברה מפוקחת.

שלום שמחון: נניח שמוסקו אלקלעי יהיה מחר בבוקר יהיה יושב-ראש חברת החדשות.

שלום שמחון: איך זה מתבטא?

רוני טלמור: בואו ניקח כדוגמה את התוכנית "עובדה", ששודרה עד לפני זמן מאוד קצר בחברת טלעד במשך שמונה שנים.

רוני טלמור: יום אחד מועצת הרשות השנייה אישרה שזה ישודר כתוכנית חדשות במסגרת חברת החדשות, למרות שלפני-כן לזה לא הוכר כתוכנית חדשות.

רוני טלמור: יש גם דוח של מבקר המדינה שמזכיר את זה ומבקר את זה.

שלום שמחון: אמרתי שהנקודה הזאת היא בחילוקי דעות מול המשנה ליועץ המשפטי לממשלה, לחמן-מסר.

שלום שמחון: היא לא חלק מההתניות שהמציעים לקחו על עצמם בעניין הזה, ובכל זאת יש אפשרות לדון בעניין הזה אחרי הקריאה הראשונה.

אתי בנדלר: בנוסח שאעלה לקריאה ראשונה זה יהיה בסעיף 67 לחוק העיקרי במקום סעיפים קטנים (ב) ו-(ג).

הדס פלד: היינו מבקשים שהוא יהיה אחד מנציגי הרשות, אך הוא ייקבע על-ידי הדירקטוריון.

שלום שמחון: אני הייתי בעד, אישית.

גלעד ארדן: בתוספת לחוק העיקרי, במקום סעיף 2, יבוא: "מחויבויות בתחום השידורים בעל זיכיון לשידורי טלוויזיה יוציא בכל שנת זיכיון – (1) כהוצאה לשידורים, לרבות שידורי חדשות – סכום שלא יפחת מ-60% מהכנסותיו נטו באותה שנה, או סכום שלא יפחת מסך של 220 מיליון שקלים חדשים, ולפי הגבוה ביניהם; (2) כהוצאה כוללת לתוכניות מסוגה עילית – סכום שלא יפחת מ-10% מההוצאה האמורה בפסקה (1), או מ-40 מיליון שקלים חדשים, לפי הגבוה ביניהם, ובלבד שהוצאה זו תשמש להפקתן של לא פחות מ-164 שעות של תוכניות כאמור.

גלעד ארדן: ".

גלעד ארדן: אני מוכן להעלות את הסכום.

שלום שמחון: יש פה שני עניינים; הדבר הזה כפוף למה שדיברנו עליו קודם, שלא ייצא מצב שמוציאים 220 מיליון ₪ על חדשות – זאת לא היתה הכוונה.

שלום שמחון: אם כאן נדרש התיקון הזה, הוא יתוקן.

שלום שמחון: דיברנו אתמול על כך שאנו לא מסתפקים בסכומים המוצגים פה לגבי הנושא של ההפקות, ונתאם את זה עם הממשלה בין הקריאה הראשונה לשנייה והשלישית.

שלום שמחון: אנחנו מאוד מקווים שהתמיכה שיש לכם באוצר תגרום לכך שהדבר הזה יתוקן באופן כזה או אחר.

אתי בנדלר: אז כרגע אין שינויים.

גלעד ארדן: הממשלה קבעה בנושא של שידורי חדשות 85 מיליון ₪.

גלעד ארדן: הובאה בפניי עמדה, שאני נוטה להסכים לה, והייתי רוצה שתשקלו אותה, כי אנו צריכים להיות מתואמים; גם בנושא החדשות – שגם המועצה תיקח את זה בחשבון - אולי לשקול לקבוע שגם שידורי החדשות ייקבעו כאחוז מסוים מההוצאה הכוללת לשידורים, כדי שיהיה עניין לזכיינים להעלות את כמות השידורים, ואז תהיה להם גם אפשרות להגדיל את התקרה.

גלעד ארדן: לא חייבים לקבוע תקרה בסכום, זה יכול להיות גם אחוז מההוצאה.

שלום שמחון: נדבר על זה אחרי-כן.

אליעזר כהן: אין פה אף נציג לישראל פלוס.

אליעזר כהן: מכיוון שזאת טלוויזיה שמעניינת בקביעות כמעט מיליון צופים, אני מבקש שמה שקול המוסיקה מבקש יהיה תקף גם שם.

אליעזר כהן: אני מדגיש את זה למען ההגינות.

גלעד ארדן: אמרתי: "כל הערוצים היהודיים".

שלום שמחון: קיימנו אתמול התייעצות יחד עם חבר הכנסת אמנון כהן ועם היועצת המשפטית לוועדה ועם המנהלת של הוועדה, והגענו אתו להסכמה שהנושא הזה היום לא יעלה, ונסת

שלום שמחון: פק היום בהודעתו של מנכ"ל משרד התקשורת, שהיא מספיק חשובה.

שלום שמחון: אמנון כהן גם הכין הצעת חוק פרטית נוספת לעניין הזה.

שלום שמחון: אתה מוזמן להצטרף אליו.

שרה לוין: אנו רוצים להציע שני דברים לגבי סעיף 2: ראשית, אנו רוצים להציע שזה לא יהיה מוזכר רק בנושא של שעות.

שרה לוין: עמלנו קשות מול המועצה בנושא של ההפקה, ואנו רוצים שיהיה מוכר פר שעה הפקה ולא רק בנושא שעות.

שרה לוין: שנית, שתהיה חלוקה ז'אנרית מוגדרת ולא רק סוגה עילית.

שלום שמחון: נבקש ממך להעלות את זה אחרי הקריאה הראשונה.

מוסקו אלקלעי: אפשר להוריד את התוספת?

שלום שמחון: בהנחה שהממשלה תסכים לכך.

שלום שמחון: אנחנו רוצים להביא את הצעת החוק.

שלום שמחון: מי בעד? 6.

שלום שמחון: מי נגד?

שלום שמחון: אין.

שלום שמחון: מי נמנע?

שלום שמחון: תודה.

אתי בנדלר: הממשלה תומכת בהצעה, נכון?

אתי בנדלר: תחשבו היטב על מה שתאמרו, כי אם תעלו עכשיו טענות, ייתכן שאגיד לוועדה שאני לא מעלה את החוק לקריאה ראשונה.

חיים פרננדס: אני אומר לא על דעת עצמי, אלא לפי החלטת ועדת שרים לענייני חקיקה, ויש את הפרוטוקול מוועדת שרים לענייני חקיקה מיום ראשון האחרון, שדנה בהצעת החוק הפרטית של חבר הכנסת ארדן.

חיים פרננדס: ועדת השרים לענייני חקיקה אמרה שהממשלה תתמוך בהצעת החוק בכפוף לשני תנאים.

חיים פרננדס: אחד כבר התקיים, שהדיון בהצעת החקיקה לא יתקיים ביום שני, וזה כבר התקיים, כלומר התנאי הזה אחרינו.

חיים פרננדס: התנאי השני שוועדת השרים ביקשה להכפיף הוא שהממשלה תתמוך בהצעת החוק בכפוף לקיום של אותה הצעת חוק פרטית במקביל להצעת החוק הממשלתית.

אתי בנדלר: אשר על כן האוצר תומך בעלות התקציבית של הצעת החוק.

שלום שמחון: תודה רבה, הישיבה נעולה.